ระเบียบกรมการจัดหางานระเบียบกรมการจัดหางานว่าด้วยการส่งเสริมการรับงานไปทำที่บ้านพ.ศ. ๒๕๔๖[๑] เพื่อให้การบริหารจัดการเกี่ยวกับการส่งเสริมการรับงานไปทำที่บ้านเป็นไปด้วยความเรียบร้อยมีความคล่องตัว เกิดประสิทธิภาพและประสิทธิผลอาศัยอำนาจตามความในมาตรา๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ อธิบดีกรมการจัดหางานจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมการจัดหางานว่าด้วยการส่งเสริมการรับงานไปทำที่บ้าน พ.ศ. ๒๕๔๖ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓วิธีปฏิบัติอื่นใดนอกเหนือจากที่กำหนดไว้แล้วในระเบียบนี้ให้ปฏิบัติตามระเบียบของทางราชการโดยอนุโลมข้อ๔ให้อธิบดีกรมการจัดหางานเป็นผู้รักษาการตามระเบียบนี้ และมีอำนาจตีความวินิจฉัยปัญหา กำหนดหลักเกณฑ์และวิธีปฏิบัติ เพื่อดำเนินการให้เป็นไปตามระเบียบนี้ข้อ๕ ในระเบียบนี้ผู้รับงานไปทำที่บ้าน หมายความว่าบุคคลซึ่งรับงานจากเจ้าของงานหรือผู้ซึ่งรับมอบงานจากเจ้าของงานไปผลิต ประกอบบรรจุ ซ่อม หรือแปรรูปสิ่งของตามที่ได้ตกลงในบ้านของตนเองหรือสถานที่ที่มิใช่สถานประกอบกิจการของเจ้าของงานหรือผู้ซึ่งรับมอบงานจากเจ้าของงานเพื่อรับค่าจ้างกลุ่มผู้รับงานไปทำที่บ้าน หมายความว่าผู้รับงานไปทำที่บ้านซึ่งรวมตัวกันไม่ต่ำกว่าสิบคนโดยมีวัตถุประสงค์เพื่อรับงานประเภทเดียวกันไปทำที่บ้านนายทะเบียน หมายความว่านายทะเบียนผู้รับงานไปทำที่บ้านทะเบียน หมายความว่าทะเบียนจัดตั้งกลุ่มผู้รับงานไปทำที่บ้านสำนักงานทะเบียน หมายความว่าสำนักงานทะเบียนผู้รับงานไปทำที่บ้านข้อ๖ให้จัดตั้งสำนักงานทะเบียนผู้รับงานไปทำที่บ้านขึ้นในสำนักงานจัดหางานจังหวัดและสำนักจัดหางานกรุงเทพโดยมีจัดหางานจังหวัดและผู้อำนวยการสำนักจัดหางานกรุงเทพเป็นนายทะเบียนผู้รับงานไปทำที่บ้านในท้องที่ที่ตนรับผิดชอบนายทะเบียนผู้รับงานไปทำที่บ้านมีหน้าที่ดังต่อไปนี้(๑)พิจารณาการจดทะเบียนจัดตั้งกลุ่มผู้รับงานไปทำที่บ้าน(๒) ให้คำปรึกษาและแนะนำต่อผู้รับงานไปทำที่บ้านและกลุ่มผู้รับงานไปทำที่บ้านเกี่ยวกับการรับงานไปทำที่บ้าน(๓) ส่งเสริมและพัฒนาการรวมกลุ่มผู้รับงานไปทำที่บ้านเพื่อสร้างความมั่นคงในการทำงานเพิ่มประสิทธิภาพในการผลิต(๔) ส่งเสริมให้มีการพัฒนาทักษะฝีมือของผู้รับงานไปทำที่บ้าน(๕) ศึกษา วิเคราะห์ วิจัยและรวบรวมข้อมูลเกี่ยวกับการรับงานไปทำที่บ้าน(๖) ติดตามประเมินผลเกี่ยวกับการรับงานไปทำที่บ้านข้อ๗กลุ่มผู้รับงานไปทำที่บ้านที่ประสงค์จะขอจดทะเบียน ต้องมีคุณสมบัติ ดังนี้(๑) ต้องมีสมาชิกไม่ต่ำกว่า ๑๐ คน(๒) สมาชิกจะต้องมีอายุไม่ต่ำกว่า ๑๕ ปีบริบูรณ์(๓) มีวัตถุประสงค์ของกลุ่ม(๔) มีผู้นำกลุ่มข้อ๘กลุ่มผู้รับงานไปทำที่บ้านที่ประสงค์จะขอจดทะเบียนให้ผู้นำกลุ่มยื่นคำขอจดทะเบียน ณ สำนักงานจัดหางานจังหวัดหรือสำนักจัดหางานกรุงเทพแห่งท้องที่ที่กลุ่มของตนตั้งอยู่ ตามแบบ ท.รบ.๑ ท้ายระเบียบนี้ พร้อมด้วยหลักฐานที่ระบุในแบบดังกล่าวข้อ๙เมื่อนายทะเบียนได้รับคำขอพร้อมด้วยหลักฐานตามข้อ ๘ แล้ว ให้นายทะเบียนตรวจพิจารณาและจดทะเบียนจัดตั้งกลุ่มผู้รับงานไปทำที่บ้านหรือมีหนังสือแจ้งการไม่จดทะเบียนพร้อมด้วยเหตุผลให้ผู้ขอทราบภายใน๑๕ วัน นับแต่วันที่ได้รับคำขอซึ่งมีรายละเอียดถูกต้องและครบถ้วนข้อ๑๐ทะเบียนจัดตั้งกลุ่มผู้รับงานไปทำที่บ้านให้ใช้แบบ ท.รบ.๒ ท้ายระเบียบนี้ และให้มีอายุสองปีนับแต่วันที่ออกทะเบียนจะสิ้นสภาพเมื่อกลุ่มผู้รับงานไปทำที่บ้านแจ้งเป็นหนังสือขอยกเลิกและนายทะเบียนอนุญาตและโดยเหตุต่อไปนี้(๑) กลุ่มผู้รับงานไปทำที่บ้านขาดคุณสมบัติตามข้อ ๗(๒)กลุ่มผู้รับงานไปทำที่บ้านมิได้ดำเนินการรับงานไปทำติดต่อกันไม่น้อยกว่า ๒ ปีข้อ๑๑ ก่อนทะเบียนสิ้นอายุไม่น้อยกว่า๑๕ วัน ถ้ากลุ่มผู้รับงานไปทำที่บ้านประสงค์จะต่ออายุทะเบียน ให้ยื่นคำขอต่ออายุตามแบบท.รบ.๓ท้ายระเบียบนี้พร้อมด้วยหลักฐานที่ระบุในแบบดังกล่าว และให้นำหลักเกณฑ์ตามข้อ ๙มาใช้บังคับกับการต่ออายุทะเบียนข้อ๑๒ให้นายทะเบียนรายงานผลการปฏิบัติงานตามแบบ ท.รบ.๔ท้ายระเบียบนี้ให้กรมการจัดหางานทราบทุกวันที่ ๕ ของเดือนถัดไปข้อ๑๓ทะเบียนกลุ่มผู้รับงานไปทำที่บ้านที่ออกโดยกรมสวัสดิการและคุ้มครองแรงงานให้ใช้ได้จนกว่าจะสิ้นอายุประกาศ ณ วันที่ ๙มิถุนายน พ.ศ. ๒๕๔๖นคร ศิลปอาชาอธิบดีกรมการจัดหางาน[เอกสารแนบท้าย]๑.คำขอจดทะเบียนจัดตั้งกลุ่มผู้รับงานไปทำที่บ้าน (แบบ ท.รบ๑)๒.ใบทะเบียนการจัดตั้งกลุ่มผู้รับงานไปทำที่บ้าน (แบบ ท.รบ.๒)๓.คำขอต่ออายุทะเบียนจัดตั้งกลุ่มผู้รับงานไปทำที่บ้าน (แบบ ท.รบ.๓)๔.แบบรายงานผลการปฏิบัติงานการส่งเสริมการรับงานไปทำที่บ้าน (แบบ ท.รบ.๔)(ดูข้อมูลจากภาพกฎหมาย)สุภาพร/พิมพ์๑๖ ตุลาคม ๒๕๔๖สุภาพร/แก้ไข๗ พฤศจิกายน ๒๕๔๖นิลวรรณ/อรรถชัย/ตรวจ๖ พฤศจิกายน ๒๕๔๖โชติกานต์/ปรับปรุง๒ มิถุนายน ๒๕๖๐[๑] ราชกิจจานุเบกษาเล่ม ๑๒๐/ตอนพิเศษ ๗๖ ง/หน้า ๓/๑๑ กรกฎาคม ๒๕๔๖